Lav et referat af nedenstående tekst:

Tekst:
Når Jyske Bank kunder skal drøfte boliglån med bankrådgiveren eller hente en eksotisk valuta i banken, vil de også fredag blive mødt af låste døre. Det bekræfter Erik Qvirin Hansen, der er direktør for kommunikation og marketing i Jyske Bank: - Vi fastholder vores vurdering og låser dørene i alle filialer, siger direktøren, der understreger, at kunder kan komme i banken som normalt. I alt drejer det sig om næsten 100 banker. - Vi kører som normalt bortset fra den lille detalje, at dørene er låst. Torsdag valgte banken at låse dørene i samtlige afdelinger efter, at hovedsædet i Silkeborg havde modtaget et trusselsbrev. - Det er en konkret vurdering, vi internt har lavet. Vi har set, at trusler bliver til virkelighed, forklarer han. Samme dag, som hovedsædet fik trusselsbrevet modtog bankens afdelinger i Holstebro og Kjellerup to breve med pulver. I Holstebro nåede en ansat at åbne brevet. Analyser har sidenhen vist, at pulveret var ufarligt, men samtlige ansatte i de to afdelinger blev sendt hjem. Det er endnu uvist præcis, hvad pulveret består af. Alligevel holder banken fredag fast i de låste døre. - Brevene fra torsdag viser, at trusler kan blive til virkelighed, forklarer direktøren. Ikke første gang Torsdagens trussel og pulverbreve er ikke ny for banken med hovedsæde i Silkeborg. Jyske Bank har tidligere oplevet, at en trussel er kommet ind af brevsprækken. - Det er ikke første gang, vi får trussel. Det er heller ikke først gang, at vi får pulver, siger direktøren. Det er endnu uvist, hvornår filialerne vender tilbage til en normal ulåst bank, men Erik Qvirin Hansen forventer, at banken melder nyt ud i løbet af fredagen. Efter analysen af pulveret har vist, at det var ufarligt, har personalet i Kjellerup og Holstebro nu fået lov til at vende tilbage igen. Bankerne holder derfor åbent som normalt. Foruden bankerne i Holstebro og Kjellerup har Postnord stoppet to pulverbreve, der var adresseret til Jyske Bank filialer i Frederikshavn og Aalborg Også her er der tale om ufarligt pulver. Det oplyser Jes Falberg, der er vagtchef ved Nordjyllands Politi.

Referat:
Fredag er dørene til alle Jyske Bank filialer landet over fortsat låst efter banken torsdag modtog et trusselsbrev og flere afdelinger modtog pulver-breve.